钦定古今图书集成/明伦汇编/闺媛典/第064卷 > 王廷岳妻许氏
## 钦定古今图书集成/明伦汇编/闺媛典/第064卷 > 王廷岳妻许氏

按《同安县志》：许氏，王廷岳妻。岳亡，子甫四岁，氏痛哭
欲死，母与姑相慰藉之。及小祥，子殇，氏大恸曰：“吾鞠
儿无功，何面目谢吾夫！”日夜抚柩哭，勉襄葬事，积毁
成疾。大祥日，姑出理诸务，绐其母曰：“吾甚病，去此里
许，有神灵，请母往祷之。”母疑踌躇，氏曰：“母往，亟归！”母
去，氏经死，年二十九。